open-index/open-wikipedia-markdown huggingface dataset:
சாலிமர் சென்னை வாராந்திர அதிவிரைவு வண்டி

**சாலிமர் [[சென்னை மத்திய தொடருந்து நிலையம்|சென்னை]] வாராந்திர அதிவிரைவு வண்டி**  (*Shalimar–Chennai Central Weekly Superfast Express*) கொல்கத்தா மற்று ஹவுரா இடையே உள்ள சாலிமர் தொடருந்து நிலையத்திலிருந்து,    சென்னை மத்திய தொடருந்து நிலையம் வரை இயக்கப்படும் வாராந்திர  அதிவிரைவு வண்டி ஆகும். இந்த வண்டியின் இலக்கம் 22825/22826 ஆகும். இது மணிக்கு சராசரி 64 கிலோ மீட்டர் வேகத்தில் செல்கிறது. இது 1659 கிலோ மீட்டர் தொலைவை 25 மணி 50 நிமிடங்களில் கடக்கிறடது. சென்னனை செண்டிரலிருந்து சாலிமர் செல்லும் வண்டி எண் 22826 சராசரி வேகம் 59 கிலோ மீட்டர் மற்றும் 1659 கிலோ மீட்டர் தொலைவினை 28 மணி நேரத்தில் கடக்கிறது.

## முக்கிய நிறுத்தங்கள்
* சாலிமர் தொடருந்து நிலையம் (கொல்கத்தா-ஹவுரா இடையே)  
* சாந்த்ராகாச்சி
* கரக்பூர் 
* கட்டாக் 
* புவனேசுவரம் 
* குர்தா சாலை
* பெர்காம்பூர்
* விஜயநகரம் 
* விசாகப்பட்டினம்
*  ஏலூரு
*  விஜயவாடா
* சென்னை செண்டிரல்

## பெட்டிகள்
இத்தொடருந்து கீழ்கண்ட 19 பெட்டிகளை கொண்டது:
* இரண்டாம் வகுப்பு குளிர்சாதனப் பெட்டிகள் -  2 
* மூன்றாம் வகுப்பு குளிர்சாதனப் பெட்டிகள் - 4
* படுக்கை வசதி பெட்டிகள் - 9 
* முன்பதிவில்லா பொதுப் பெட்டிகள் -  2
* எரிசக்தி பெட்டிகள் - 2 
## இதனையும் காண்க
* அவுரா பெங்களூரு அதிவிரைவு வண்டி
## மேற்கோள்கள்

## வெளி இணைப்புகள்
* 22825/Shalimar–Chennai Central Weekly Superfast Express 
* 22826/Chennai Central–Shalimar Weekly Superfast Express 

பகுப்பு:இந்திய விரைவுவண்டிகள்
பாகான் மக்களவைத் தொகுதி

**பாகான் மக்களவைத் தொகுதி** (மலாய்: *Kawasan Persekutuan Bagan*; ஆங்கிலம்: *Bagan Federal Constituency*; சீனம்: 蒲甘联邦选区) என்பது மலேசியா, பினாங்கு மாநிலத்தில், வட செபராங் பிறை மாவட்டத்தில் (*North Seberang Perai District*); அமைந்துள்ள ஒரு மக்களவைத் தொகுதி (**P043**) ஆகும்.

பாகான் மக்களவைத் தொகுதி 1958-ஆம் ஆண்டில் உருவாக்கப்பட்டது. முதல் தேர்தல் 1959-ஆம் ஆண்டில் நடைபெற்றது. அத்துடன் அதே 1959-ஆம் ஆண்டில் இருந்து பாகான் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), பாகான் மக்களவைத் தொகுதி 24 தேர்தல் வட்டாரங்களாக (*Polling Districts*) பிரிக்கப்பட்டது.

இந்தத் தொகுதி 1974-ஆம் ஆண்டில் சீரமைப்பின் காரணமாக நீக்கப்பட்டது. இருப்பினும் 1984-ஆம் ஆண்டில் மீண்டும் உருவாக்கப்பட்டது.

## பொது
### வட செபராங் பிறை மாவட்டம்

**வட செபராங் பிறை மாவட்டம்** (*North Seberang Perai District*) பினாங்கு மாநிலத்தின் ஐந்து மாவட்டங்களில் ஒரு மாவட்டம்; 267 சதுர கி. மீ. பரப்பளவைக் கொண்டுள்ளது. 

இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாநிலத்தில் உள்ள கோலா மூடா மாவட்டம்; வட செபராங் பிறை மாவட்டம் ஆகிய இரு மாவட்டங்களையும் பிரிக்கின்றது. 

### கெப்பாலா பத்தாஸ்

இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசேக் குளுகோர், தெலுக் ஆயர் தாவார் மற்றும் மாக் மண்டின். 

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.

### மாவட்ட எல்லைகள்

# மூடா ஆறு - (வடக்கில்)
# பாடாங் செராய் - (கிழக்கில்)
# பிறை ஆறு - (தெற்கில்)
# மலாக்கா நீரிணை - (மேற்கில்)

## பாகான் தொகுதி வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), பாகான் மக்களவைத் தொகுதி 24 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## பாகான் மக்களவைத் தொகுதி

## பாகான் தேர்தல் முடிவுகள்

## பாகான் வேட்பாளர் விவரங்கள்

## பாகான் சட்டமன்ற தொகுதிகள்

## பாகான் சட்டமன்ற உறுப்பினர்கள் (2022)

## மேற்கோள்கள்

## மேலும் காண்க

* வட செபராங் பிறை மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:மலேசியாவில் தேர்தல்கள்
பகுப்பு:பினாங்கு நாடாளுமன்றத் தொகுதிகள்
சீசியம் சிடீயரேட்டு

**சீசியம் சிடீயரேட்டு** (*Caesium stearate*) C18H35CsO2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். சீசியமும் சிடீயரிக் அமிலமும் சேர்ந்து வினைபுரிவதால்  இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீசியம் சிடீயரேட்டு வகைப்படுத்தப்படுகிறது.

## தயாரிப்பு
சீசியம் கார்பனேட்டுடன் சிடீயரிக் அமிலம் வினைபுரிவதால் சீசியம் சிடீயரேட்டு உருவாகிறது.
## மேற்கோள்கள்

பகுப்பு:சீசியம் சேர்மங்கள்
பகுப்பு:சிடீயரேட்டுகள்
வீணா பாரதி

**வீணா பாரதி** (*Veena Bharti*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். பாரதி ஐக்கிய ஜனதா தளம் கட்சியினைச் சேர்ந்தவர். இவர் 2020ஆம் ஆண்டு நடைபெற்ற பீகார் சட்டப் பேரவைத் தேர்தலில் திரிவேணிகஞ்ச் சட்டமன்றத் தொகுதியில் ஐக்கிய ஜனதா தளம் வேட்பாளாரக போட்டியிட்டு சட்டமன்ற உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
விஜயநகரா சட்டமன்றத் தொகுதி

**விஜயநகரா சட்டமன்றத் தொகுதி** (*Vijayanagara Assembly constituency*) என்பது இந்தியாவின் கர்நாடகா மாநிலத்தின் 224 சட்டமன்றத் தொகுதிகளில் ஒன்றாகும். இது பெல்லாரி மாவட்டத்தில் உள்ள சட்டமன்றத் தொகுதிகளுள் ஒன்றாகும். இத்தொகுதியின் தற்போதைய சட்டமன்ற உறுப்பினராக இந்தியத் தேசிய காங்கிரசின் எச். ஆர். கவியப்பா உள்ளார்.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* விஜயநகர மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:விஜயநகர மாவட்டம்
அறிவியல் தகவல் தரவுத்தளம்

**அறிவியல் தகவல் தரவுத்தளம்** (*Scientific Information Database*)()என்பது ஈரானிய கல்வி, கலாச்சாரம்  ஆராய்ச்சிக்கான கல்வி மையத்தின்  இலவச அணுகலுடன் கூடிய இணையத்தளமாகும். இந்த தரவுத்தளம் கல்வி மற்றும் ஆய்விதழ்களை அட்டவணைப்படுத்துவதற்கான இலவச அணுகலையும் கல்வி வெளியீட்டின் முழு உரை அல்லது மெட்டா தரவுக்கான அணுகலையும் வழங்குகின்றது.

## அம்சங்கள்

* அறிவியல் தகவல் நிறுவனத்தில் அட்டவணைச் செய்யப்பட்ட ஆய்வுக் கட்டுரைகள்

## மேலும் பார்க்கவும்

* பப்மெட்

## மேற்கோள்கள்

பகுப்பு:இணைய தரவுதளங்கள்
பகுப்பு:Official website not in Wikidata
பாதரசம்(II) சிடீயரேட்டு

**பாதரசம்(II) சிடீயரேட்டு** (*Mercury(II) stearate*) C36H70HgO4
என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என பாதரசம்(II) சிடீயரேட்டு வகைப்படுத்தப்படுகிறது. உள்ளிழுத்தல், உட்செலுத்துதல் மற்றும் தோல் உறிஞ்சுதல் ஆகியன நேரிட்டால் இச்சேர்மம் மிகவும் நச்சுத்தன்மையுடையது.
## தயாரிப்பு
பாதரசம்(II) குளோரைடுடன் சோடியம் சிடீயரேட்டைச் சேர்த்து வினைபுரியச் செய்யும்போது பரிமாற்ற வினையில் பாதரசம்(II) சிடீயரேட்டு உருவாகிறது.
::\mathsf{ HgCl_2 + 2C_{17}H_{35}COONa \ \xrightarrow{}\ Hg(C_{17}H_{35}COO)_2\downarrow + 2 NaCl }

மெர்குரியசு ஆக்சைடை சிடீயரிக் அமிலத்துடன் சேர்த்து சூடுபடுத்தினாலும் பாதரசம்(II) சிடீயரேட்டு கிடைக்கும்.

## இயற்பியல் பண்புகள்
மஞ்சள் நிற மெழுகுப் பொருளாக பாதரசம்(II) சிடீயரேட்டு உருவாகிறது.

கொழுப்பு எண்ணெய்களில் கரையும். நீர் அல்லது ஆல்ககாலில் கரையாது.
## பயன்கள்
பாதரசம்(II) சிடீயரேட்டு கிருமி நாசினியாக பயன்படுத்தப்படுகிறது.
பீங்கான் உற்பத்தியில் ஒரு நெகிழியாக்கியாகப் பயன்படுகிறது. 
## மேற்கோள்கள்

பகுப்பு:பாதரச சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
கலை, மானுடவியல் மேற்கோள் சுட்டெண்

**கலை, மானுடவியல் மேற்கோள் சுட்டெண்** (*Arts and Humanities Citation Index*) என்பது கலை மற்றும் மானுடவியல் தேடல் என்றும் அழைக்கப்படுவது 1,700க்கும் மேற்பட்ட கலை மற்றும் மானுடவியல் கல்வி இதழ்களுக்கான ஆய்வுச் சுருக்கம் மற்றும் அட்டவணைப்படுத்தல் மற்றும் சமூக மற்றும் இயற்கை அறிவியல் இதழ்களை உள்ளடக்கிய துறைகளின் பதிவுகளை உள்ளடக்கிய மேற்கோள் குறியீடாகும். இந்தத் தரவுத்தளத்தின் ஒரு பகுதி *[[நடப்பு பொருளடக்கம்|நடப்பு பொருளடக்கத்திலிருந்து]]* பெறப்படுகிறது.

## விளக்கம்
கலை, மானிடவியல், மொழி (மொழியியல் உட்பட), கவிதை, இசை, பழமையான படைப்புகள், வரலாறு, ஓரியண்டல் ஆய்வுகள், தத்துவம், தொல்லியல், கட்டிடக்கலை, சமயம், தொலைக்காட்சி, நாடகம் மற்றும் வானொலி ஆகியவை உள்ளடக்கிய உள்ளீடுகளை கொண்டுள்ளது.

இதன் உள்ளீடுகளில் கட்டுரைகள், கடிதங்கள், தலையங்கங்கள், சந்திப்புச் சுருக்கங்கள், பிழை திருத்தங்கள், கவிதைகள், சிறுகதைகள், நாடகங்கள், இசை மதிப்பீடுகள், புத்தகங்களின் பகுதிகள், காலவரிசைகள், நூல் பட்டியல்கள் மற்றும் படத்தொகுப்புகள், புத்தகங்கள், திரைப்படங்கள், இசை மற்றும் நாடக நிகழ்ச்சிகளின் மதிப்புரைகளுக்கான மேற்கோள்கள் ஆகியவை அடங்கும்.

இந்த தரவுத்தளத்தை அறிவியல் வலையின் மூலம் இணையத்தில் அணுகலாம். இது தற்போதைய மற்றும் முந்தைய நூலியல் தகவல் மற்றும் மேற்கோள் காட்டப்பட்ட குறிப்புகளுக்கான அணுகலை வழங்குகிறது. இது தனித்தனியாகத் தேர்ந்தெடுக்கப்பட்ட, ஏறக்குறைய 1,200 தலைப்புகளிலிருந்து பொருத்தமான உருப்படிகளை உள்ளடக்கியது. இதில் பெரும்பாலும் கலை மற்றும் மனிதநேய ஆய்விதழ்களைக் கொண்டுள்ளது. பிற துறைகளிலிருந்து குறிப்பிடப்படாத தலைப்புகளும் உள்ளன.

2011ஆம் ஆண்டு வரை, கலை மற்றும் மானுடவியல் தேடலை *டயலாக்*, *டேட்டாஸ்டார்* மற்றும் இணையக் கணினி நூலக மையம் வழியாக அணுகலாம். வாராந்திர புதுப்பிப்புகள் மற்றும் 1980-ல் பிந்தையக் கோப்புகளாகக் கிடைக்கின்றன.

அறிஞர் ரெய்னர் என்ரிக் ஹேமல், ஆங்கிலத்தைத் தவிர மற்ற மொழிகளின் குறைவான பிரதிநிதித்துவத்திற்காகக் கலை, மானுடவியல் மேற்கோள் சுட்டெண்ஐ விமர்சித்தார். 2006-ன் எசுப்பானிய மொழியில் உள்ள உள்ளடக்கத்தைப் பகுப்பாய்வு செய்யும் போது, எசுப்பானிய மொழிப் பேசும் நாட்டிலிருந்து வந்த குறியீடுகளை விட அமெரிக்காவில் உள்ள ஆய்வாளர்களிடமிருந்து அதிகமான எசுப்பானிய மொழி வெளியீடுகள் இருப்பதை ஹேமல் கண்டறிந்தார்.

## வரலாறு
கலை, மானுடவியல் மேற்கோள் சுட்டெண் குறியீடு முதலில் அறிவியல் தகவல் நிறுவனத்தால் உருவாக்கப்பட்டது. பின்னர் இது *தாம்சன் சயின்டிபிக்* நிறுவனத்தால் கையகப்படுத்தப்பட்டது. இது இப்போது *தாம்சன் ராய்ட்டர்ஸின் ஐபி & அறிவியல்* பிரிவால் வெளியிடப்படுகிறது.

## மேலும் பார்க்கவும்

* அறிவியல் மேற்கோள் சுட்டெண்

## மேற்கோள்கள்

## வெளி இணைப்புகள்

*  at Clarivate Analytics.
* Search in journal list at Clarivate Analytics (in the left panel check “Arts & Humanities Citation Index (AHCI)” under “Web of Science Coverage”)

பகுப்பு:ஆய்வியல் முறைகள்
நிக்கல்(II) சிடீயரேட்டு

**நிக்கல்(II) சிடீயரேட்டு** (*Nickel(II) stearate*) C36H70NiO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என பாதரசம்(II) சிடீயரேட்டு வகைப்படுத்தப்படுகிறது. உள்ளிழுத்தல், உட்செலுத்துதல் மற்றும் தோல் உறிஞ்சுதல் ஆகியன நேரிட்டால் இச்சேர்மம் மிகவும் நச்சுத்தன்மையுடையது.

## தயாரிப்பு
நிக்கல்(II) குளோரைடுடன் சோடியம் சிடீயரேட்டைச் சேர்த்து வினைபுரியச் செய்யும்போது பரிமாற்ற வினையில் நிக்கல்(II) சிடீயரேட்டு உருவாகிறது.
::\mathsf{ NiCl_2 + 2C_{17}H_{35}COONa \ \xrightarrow{}\ Ni(C_{17}H_{35}COO)_2\downarrow + 2NaCl }

## இயற்பியல் பண்புகள்
பச்சை நிற தூளாக  நிக்கல்(II) சிடீயரேட்டு உருவாகிறது.
நீர், மெத்தனால், எத்தனால் அல்லது ஈதரில் நிக்கல்(II) சிடீயரேட்டு கரையாது, கார்பன் டெட்ராகுளோரைடு மற்றும் பிரிடீனில் கரையும்.  அசிட்டோனில் சிறிதளவு கரையும். 

## பயன்கள்
நிக்கல்(II) சிடீயரேட்டு மசகு எண்ணெயாக  பல்வேறு தொழில்துறை பயன்பாடுகளில் பயன்படுத்தப்படுகிறது.
## மேற்கோள்கள்

பகுப்பு:நிக்கல் சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
சிர்க்கோனியம் சிடீயரேட்டு

**சிர்க்கோனியம் சிடீயரேட்டு** (*Zirconium stearate*) C72H140ZrO8C என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும்.

சிர்க்கோனியமும் சிடீயரிக் அமிலமும் சேர்ந்து வினைபுரிவதால்  இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீசியம் சிடீயரேட்டு வகைப்படுத்தப்படுகிறது.

## தயாரிப்பு
கொதிக்கும் சிடீயரிக் அமிலத்துடன் நீரிலுள்ள சோடியம் கார்பனேட்டைச் சேர்த்து வினைபுரியச் செய்து பின்னர் சிர்க்கோனியம் ஆக்சி குளோரைடு கரைசலைச் சேர்த்தால் சிர்க்கோனியம் சிடீயரேட்டு உருவாகும்.

சிர்க்கோனியம் நைட்ரேட்டுடன் சோடியம் ஒலியேட்டைச் சேர்த்து வினைபுரியச் செய்தாலும் சிர்க்கோனியம் சிடீயரேட்டு கிடைக்கும்.

## இயற்பியல் பண்புகள்
வெண்மை நிறத் தூளாக சிர்க்கோனியம் சிடீயரேட்டு உருவாகிறது.

## பயன்கள்
சிர்க்கோனியம் சிடீயரேட்டு நீர்ப்புகா பொருட்கள் மற்றும் பால்மம் நிலைப்படுத்திகளுக்கான மூலப்பொருளாகப் பயன்படுத்தப்படுகிறது.

சமதளமாக்கும் முகவராகவும் சிர்க்கோனியம் சிடீயரேட்டு பயன்படுத்தப்படுகிறது.

## மேற்கோள்கள்

பகுப்பு:சிர்க்கோனியம்(IV) சேர்மங்கள்
பகுப்பு:சிடீயரேட்டுகள்
கருப்புக் குள்ள இருவாய்ச்சி

**கருப்புக் குள்ள இருவாய்ச்சி** (*Black dwarf hornbill*)(*கோரிசோசெரசு கார்ட்லாபி*)(*Horizocerus hartlaubi*) அல்லது மேற்கத்தியச் சின்ன இருவாய்ச்சி என்பது புசெரோடிடே குடும்பத்தில் உள்ள ஒரு வகை இருவாய்ச்சி பேரினம் ஆகும். இது ஆப்பிரிக்க வெப்பமண்டல மழைக்காடு முழுவதும் பரவலாகக் காணப்படுகின்றது.

## விளக்கம்
கருப்புக் குள்ள இருவாய்ச்சி வளைந்த அலகுடன் கண்ணுக்கு மேல் பரந்த வெள்ளை புருவத்துடன் கருப்பு நிறத்தில் காணப்படும்.

## மேற்கோள்கள்

பகுப்பு:இருவாச்சிகள்
இலந்தனம் சிடீயரேட்டு

**இலந்தனம் சிடீயரேட்டு** (*Lanthanum stearate*) C54H108LaO6 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என இலந்தனம்(II) சிடீயரேட்டு வகைப்படுத்தப்படுகிறது.

## இயற்பியல் பண்புகள்
வெண்மை நிற தூளாக  இலந்தனம் சிடீயரேட்டு உருவாகிறது. பென்சீன் கரைப்பானில் இது கரையும். 

## பயன்கள்
இலந்தனம் சிடீயரேட்டு முக்கியமாக நெகிழி சிதைவுக்கான முதல் படிநிலை உருவாக்க முகவராகவும், பாலி வினைல் குளோரைடுக்கான வெப்ப நிலைப்படுத்தியாகவும் பயன்படுத்தப்படுகிறது.
## மேற்கோள்கள்

பகுப்பு:இலந்தனம் சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
ஆந்திர மகாசபை

வலது|thumb|200x200px| 1930  ஆம் ஆண்டில்  இயோகிப்பேட்டையில் நடைபெற்ற முதல் ஆந்திர மகாசபையின் முதல் மாநாட்டை இந்த  ஓவியம் சித்தரிக்கிறது

**ஆந்திர மகாசபை**  (*Andhra Mahasabha*)  என்பது இந்தியாவின் முந்தைய ஐதராபாத்து மாநிலத்தில் இருந்த ஒரு மக்கள் அமைப்பாகும். இந்த அமைப்பு மாநிலத்தின் தெலுங்கு பேசும் மக்களிடையே மக்கள் விழிப்புணர்வையும்  மக்கள் இயக்கங்களையும் முன்னெடுத்தது. இறுதியில் தெலுங்கானா கிளர்ச்சியைத் தொடங்க இந்திய பொதுவுடமைக் கட்சியுடன் கைகோர்த்தது.

## வரலாறு
1921 ஆம் ஆண்டு நவம்பர் மாதத்தில்  ஆந்திர ஜனசங்கம் ( ஆந்திர மக்கள் சங்கம்) என்ற பெயரில் ஓர் அமைப்பு முதலில் தொடங்கப்பட்டது. ஐதராபாத்தில் நிசாமின் சமூக சீர்திருத்த மாநாட்டில் தெலுங்கில் தீர்மானம் நிறைவேற்ற முயன்று தோல்வியடைந்த பிறகு வெறும் 12 உறுப்பினர்களுடன் இவ்வமைப்பு  தொடங்கியது. உறுப்பினர் எண்ணிக்கை விரைவாக  நூற்றுக்கணக்கில் அதிகரித்தது.  அமைப்பின் முதல் மாநாடு பிப்ரவரி 1922 ஆம் ஆண்டு பிப்ரவரி மாதத்தில்  கோண்டா வெங்கட ரங்கா ரெட்டியின் தலைமையில் செயலாளர் மடபதி அனுமந்த ராவுடன் நடைபெற்றது.

1928 ஆம் ஆண்டு, ஆந்திர மகா சபையை உருவாக்க, மடபதி அனுமந்த ராவ் முன்னிலை வகித்தார். முதல் மாநாடு 1930 ஆம் ஆண்டில்  இயோகிப்பேட்டையில் சுரவரம் பிரதாபரெட்டி தலைமையில் நடைபெற்றது. 

## மேற்கோள்கள்

## மேலும் படிக்க

* 
பகுப்பு:ஆந்திரப் பிரதேச வரலாறு
பகுப்பு:இந்திய அமைப்புகள்
பகுப்பு:இந்தியப் பொதுவுடைமைக் கட்சி
சண்டிகர் ஆளுநர் அரண்மனை

**சண்டிகர் ஆளுநர் அரண்மனை** (*Governor's Palace, Chandigarh*) இந்தியாவின் சண்டிகர் நகரத்தில் அமைந்துள்ள ஓர் அரசு கட்டிடமாகும். சுவிட்சர்லாந்து நாட்டைச் சேர்ந்த கட்டிடக்கலை நிபுணரும் கோர்பூசியரின் உறவினருமான பியர் சீனெரெட்டின் உதவியுடன் லு கார்பூசியரால் இந்த கட்டிடம் வடிவமைக்கப்பட்டது.  ஆனால் அப்போது அது கட்டப்படவில்லை.

கட்டடத்தின் மாதிரியானது சுவிட்சர்லாந்து நாட்டின் சூரிச்சு நகர லி கார்பூசியர் மையம் மற்றும் சண்டிகரின் 10 ஆவது பிரிவிலுள்ள அரசு அருங்காட்சியகமும் ஓவியக் கூடமும் கட்டடக்கலை அருங்காட்சியகம் ஆகியவற்றில் காட்சிக்கு வைக்கப்பட்டது. சண்டிகர் நகரின் திட்டமிடல் மற்றும் மேம்பாட்டு மாதிரி நவீன சுதந்திர இந்தியாவின் தனித்துவமான பரிசோதனை முயற்சியாகக் கருதப்படுகிறது.

## மேற்கோள்கள்

பகுப்பு:சண்டிகரில் உள்ள கட்டிடங்கள்
கோபால்ட் லாரேட்டு

**கோபால்ட் லாரேட்டு** (*Cobalt laurate*) C24H48CoO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என கோபால்ட் லாரேட்டு வகைப்படுத்தப்படுகிறது.

## தயாரிப்பு
நீர்த்த கோபால்ட்(II) குளோரைடு கரைசலுடன் சோடியம் லாரேட்டு சேர்மத்தைச் சேர்த்து வினைபுரியச் செய்தால் கோபால்ட் லாரேட்டு உருவாகிறது.

## இயற்பியல் பண்புகள்
அடர் ஊதா நிற படிகங்களாக கோபால்ட் லாரேட்டு உருவாகிறது.

இது தண்ணீரில் கரையாது. ஆனால், ஆல்ககாலில் கரையும்.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:லாரேட்டுகள்
பகுப்பு:கனிம வேதியியல் சேர்மங்கள்
அடகள்ளி சட்டமன்றத் தொகுதி

**அடகள்ளி சட்டமன்றத் தொகுதி** (*Hadagalli Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது விஜயநகரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். பல்லாரி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 88 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:விஜயநகர மாவட்டம்
துத்தநாக லாரேட்டு

**துத்தநாக லாரேட்டு** (*Zinc laurate*) C24H46O4Zn என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும்.  ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என துத்தநாக லாரேட்டு வகைப்படுத்தப்படுகிறது.

## இயற்பியல் பண்புகள்
வெண்மை நிற படிகங்களாக துத்தநாக லாரேட்டு உருவாகிறது. இலேசான மெழுகு நெடியை வெளிப்படுத்துகிறது.

துத்தநாக லாரேட்டு தண்ணீரில் கரையாது.
## பயன்கள்
துத்தநாக லாரேட்டு தனிநபர்  பராமரிப்பு மற்றும் அழகுசாதனத் துறையில் ஒரு எதிர்ப்புப் பொருளாகப் பயன்படுகிறது. 
மேலும் இது பாகுத்தன்மையை அதிகரிக்கும் முகவராகவும் உலர்த்திப் பிணைக்கும் பொருளாகவும் பயன்படுகிறது.

## மேற்கோள்கள்

பகுப்பு:துத்தநாக சேர்மங்கள்
பகுப்பு:லாரேட்டுகள்
பகுப்பு:கனிம வேதியியல் சேர்மங்கள்
உலக சிலந்தி பட்டியல்

**உலக சிலந்தி பட்டியல் (வார்ல்டு இசுபைடர் கேடலாக்)**(*World Spider Catalog*) என்பது சிலந்தி வகைப்பாடு தொடர்பான இணையவழி தேடக்கூடிய தரவுத்தளமாகும். இது ஏற்றுக்கொள்ளப்பட்ட அனைத்து சிலந்தி குடும்பங்கள், பேரினங்கள் மற்றும் சிற்றினங்கள் ஆகியவற்றைப் பட்டியலிடுவதை நோக்கமாகக் கொண்டுள்ளது. இத்துடன் தொடர்புடைய வகைப்பாடு ஆய்வுக் கட்டுரைக்கான அணுகலை வழங்குகிறது. அமெரிக்க இயற்கை வரலாற்று அருங்காட்சியகத்தின் நார்மன் ஐ. பிளாட்னிக் என்பவரால் இப்பட்டியல் உருவாக்கப்பட்டது. 2000ஆம் ஆண்டில் தனிப்பட்ட வலைப்பக்கங்களின் தொடராக உலக சிலந்தி பட்டியல் தனது சேவையினைத் தொடங்கியது. 2014-ல் பிளாட்னிக் ஓய்வு பெற்ற பிறகு, பெர்னின் இயற்கை வரலாற்று அருங்காட்சியகம் (சுவிட்சர்லாந்து) இப்பட்டியலை எடுத்து, தொடர்புடைய தரவுத்தளமாக மாற்றியது.

, 50,151 ஏற்றுக்கொள்ளப்பட்ட சிற்றினங்கள் பட்டியலிடப்பட்டன.

அரேனே (சிலந்திகள்) வரிசை அனைத்து வரிசைகளில் ஏழாவது-பெரும்பாலான சிற்றினங்களைக் கொண்ட வரிசையாகும் உலக சிலந்தி பட்டியலின் இருப்பு சிலந்திகளை ஒரு இணையப் பட்டியலுடன் மிகப்பெரிய உயிரலகாக இது ஆக்குகிறது. இப்பட்டியல் தொடர்ந்து புதுப்பிக்கப்படுகிறது. சிலந்திகளின் வகைப்பாட்டியலில் "கடுமையான புலமைப்பரிசில் மற்றும் பெருக்கப்பட்ட உற்பத்தித்திறனை ஊக்குவித்தது". இது "முழுமையான வளம்" என்று விவரிக்கப்பட்டுள்ளது.

## மேற்கோள்கள்

## வெளி இணைப்புகள்
* முந்தைய பதிப்புகளின் காப்பகம்

பகுப்பு:சிலந்திகள்
கரும்பூலா

**கரும்பூலா** (*Phyllanthus reticulatus*  ) என்பது ஜீன் லூயிஸ் மேரி பாய்ரெட்டால் விவரிக்கப்பட்ட ஒரு தாவர இனமாகும். இது பைலாந்தேசியே குடும்பத்தை சேர்ந்தது.

இது ஆசிய பேரினமான *ஃபில்லாந்தசுக்கு* உட்பட்ட ஒரு இனமாகும் (ஆனால் இது ஜமைக்காவிற்கும் அறிமுகப்படுத்தப்பட்டது); இது சிலசமயம் *பி. பாலிஸ்பெர்மசுடன்* சேர்த்து குழப்பிக் கொள்ளப்படுகிறது. வியட்நாமிய மொழியில் இதன் பெயர் *phèn đen* (சில நேரங்களில் *diệp hạ châu mạng* ) ஆகும். இது வடக்கு ஆத்திரேலியாவிலும் காணப்படுகிறது. அங்கு மொய்ல்  ஆற்றுப் பகுதியின் பழங்குடியினர் இந்த மரத்தை தீக்கோலுக்கு பயன்படுத்துகின்றனர். மேலும் இதை **மிர்ரினிமிர்ரினி** என்று அழைக்கின்றனர்.

இது இந்தியாவின் உத்தரபிரதேசத்தின்  தெராய் பகுதிகளிலும் குளக் கரையோரங்களில் ஏராளமாக காணப்படுகிறது. இது உள்ளூர் மொழியில் *சிகட்டி / सिकटी/सिक्टी* என்று அழைக்கப்படுகிறது.

கரும்பூலா கிழக்கு ஆசியாவில் உள்ள பல்வேறு வகையான *எபிசெபாலா* என்னும் ஒருவகை அந்துப்பூச்சியால் மகரந்தச் சேர்க்கை செய்யப்படுகிறது. வளர்ந்த அந்துப்பூச்சிகள் பூக்களில் மகரந்தச் சேர்க்கை செய்கின்றன, ஆனால் *பி. ரெட்டிகுலட்டஸ்* பூக்களின் கருப்பையில் முட்டையிடுகின்றன. அங்கு வளரும் குடம்பிகள் வளரும் விதைகளில் சிலவற்றை உட்கொள்கின்றன.

## துணை இனங்கள்
இதில் பின்வரும் கிளையினங்கள் கேட்டலாக் ஆப் லைப் என்னும் தரவு தளத்தில் பட்டியலிடப்பட்டுள்ளன:

* *Phyllanthus reticulatus* var. *glaber* (Thwaites) Müll. Arg.
* *P. r. reticulatus* (see synonyms)

## விளக்கம்
*கரும்பூலா* ஒரு புதர் தாவரமாகும். சில சமயங்களில் சற்று ஒழுங்கற்று வளரும் இது பொதுவாக 5 மீ உயரம் வரை மட்டுமே இருக்கும். இளந் தாவரமாக இருக்கும்போது மென்மையான தண்டுகளுடன் இளஞ்சிவப்பு அல்லது சாம்பல்-பழுப்பு நிறத்தில் தண்டுகள் இருக்கும். முழு விளக்கத்திற்கு சீனாவின் ஃப்ளோரா மற்றும் கீழே உள்ள படக்காட்சியகத்தைப் பார்க்கவும்.

## காட்சியகம்

Phyllanthus reticulatus (3795551134).jpg
கருநெல்லி1.jpg|பழம்
கருநெல்லி5.jpg
கருநெல்லி9.jpg|புதர்

கருநெல்லி10.jpg|இலைகள்
கருநெல்லி11.jpg
கருநெல்லி12.jpg
கருநெல்லி13.jpg

## மேற்கோள்கள்

## வெளி இணைப்புகள்
*''Phyllanthus reticulatus'' occurrence data உலகளாவிய பல்லுயிர் தகவல் வசதியிலிருந்து
* 

பகுப்பு:சீனத் தாவரங்கள்
பகுப்பு:தமிழ்நாட்டின் தாவரங்கள்
இந்தோனேசியக் குட்டை துடுப்பு விலாங்கு

**இந்தோனேசியக் குட்டை துடுப்பு விலாங்கு** (*Indonesian shortfin eel*)(*ஆங்குயிலா பைகோலர் பைகோலர்*) என்பது ஆங்கிலிடே குடும்பத்தின் *ஆங்குயில்லா* பேரினத்தைச் சேர்ந்த விலாங்கு மீன் துணைச்சிற்றினமாகும். இது இந்தியப் பெருங்கடல் மற்றும் மேற்கு அமைதிப் பெருங்கடலின் வெப்பமண்டல கடலோரப் பகுதிகள் முழுவதும் காணப்படுகிறது.

இந்த துணையினத்தின் பொதுவான பழக்கவழக்கங்கள், உணவு முறை மற்றும் குணாதிசயங்கள் பேரினப் பண்புகளைக் கொண்டது. இந்த சிற்றினம் 1.2 மீட்டர் நீளம் வரை வளர்கிறது. இதனுடைய ஆயுட்காலம் 20 ஆண்டுகள் வரை இருக்கலாம். முதுகெலும்பு துடுப்பு மென்மையான கதிர்கள் 240-250 வரையும், குத துடுப்பு மென்மையான கதிர்கள் 200-220 வரையும், முதுகெலும்புகள் 105 முதல் 109 வரையும் காணப்படும். இந்த மீனின் அடிப்பகுதி வெளிறிய நிறத்துடனும் மேல் பகுதி ஆலிவ்/நீலம்-பழுப்பு நிறத்தில் காணப்படும். இது பசிபிக் குட்டை துடுப்பு விலாங்கு, *ஆங்குயிலா அப்சுகுரா*வினை ஒத்துக் காணப்படும்.

## மேற்கோள்கள்

பகுப்பு:மீன்கள்
சூரியநாராயணன் கோயில், காக்கிநாடா

**சூரியநாராயணன் கோயில்** (*Sri Suryanarayana Swami Temple*), இந்தியாவின் ஆந்திரப் பிரதேச மாநிலத்தின் காக்கிநாடா மாவட்டத்தில் உள்ள  கொல்லாலா மமிதாடா கிராமத்தில் சூரியநாராயணன் பகவானுக்கு அர்ப்பணிக்கப்பட்ட கோயில் ஆகும். இது காக்கிநாடாவிற்கு தென்மேற்கே 24.5 கிலோ மீட்டர் தொலைவில் உள்ளது. இக்கோயில் 16 ஏக்கர் பரப்பளவு கொண்ட இக்கோயில், 1920ஆம் ஆண்டில் கொல்லாலா மமிதாடா கிராமத்தின் நிலக்கிழார் கோவ்விரி பசிவி ரெட்டியால் நிறுவப்பட்டது.

இக்கோயிலின் முக்கிய விழாக்கள் ரத சப்தமி, வைகுண்ட ஏகாதசி ஆகும்.

## மேற்கோள்கள்

பகுப்பு:சூரியக் கோயில்கள்
பகுப்பு:ஆந்திரப் பிரதேச இந்துக் கோயில்கள்
கரா கரா

***கரா கரா*** (*Hara hara*) என்பது வங்களாதேசம், சீனா, இந்தியா, மியான்மர் மற்றும் நேபாளம் ஆகிய நாடுகளில் காணப்படும் தெற்காசிய ஆற்றுக் கெளிறு மீன் சிற்றினமாகும். இந்த சிற்றினம்  நீளம் வரை வளரக்கூடியது. இவை மெதுவாக நகரும் ஆறுகள் மற்றும் நீரோடைகளில் வாழக்கூடியன.

## மேற்கோள்கள்

* 

பகுப்பு:கெளிறு மீன்
கரா

***கரா*** (*Hara*) என்பது தெற்காசிய ஆற்றுப் பூனை மீன் பேரினமாகும். இது தெற்காசியாவில் இந்தியாவிலிருந்து மியான்மர் வரை காணப்படுகிறது.

## சிற்றினங்கள்
இந்த பேரினத்தில் தற்போது 10 அங்கீகரிக்கப்பட்ட சிற்றினங்கள் உள்ளன:

* *கரா பிலமென்டோசா* பிளைத், 1860
* *[[கரா கரா]]* (எப். ஆமில்டன், 1822)
* *கரா கோரை* மிசுரா, 1976
* *கரா ஜெர்டோனி*  டே, 1870
* *கரா கோலடினென்சிசு* அங்கன்தோய்பி & விஸ்வநாத், 2009
* *கரா லாங்கிசிமா* என்ஜி & கோட்டேலட், 2007
* *கரா மெசெம்ப்ரினா* என்ஜி & கோட்டேலட், 2007
* *கரா மினுசுகுலா* என்ஜி & கோட்டேலட், 2007
* *கரா நரேஷி* மகாபத்ரா & எஸ். கர், 2015 
* *கரா இசுபினுலசு* என்ஜி & கோட்டேலட், 2007

## மேற்கோள்கள்

பகுப்பு:மீன் பேரினங்கள்
சூரிய தேவன் கோயில்

**சூரிய தேவன் கோயில்** (*Deo Surya Mandir*), இந்தியாவின் பிகார் மாநிலத்தில் அவுரங்காபாத் மாவட்டத்தில் உள்ள தேவ் நகரத்தில் சூரிய பகவானுக்கு அர்ப்பணிக்கப்பட்ட இந்துக் கோயில் ஆகும். மேற்கு நோக்கி அமைந்த இக்கோயிலில் சத் பூசை சிறப்பாகக் கொண்டாடப்படுகிறது. நகரா, வெசரா மற்றும் தமிழ் கட்டிடக் கலைநயங்களுடன் கூடியது.

## வரலாறு
இச்சூரிய கோயிலில் உள்ள குப்தப் பேரரசு காலத்திய 642ஆம் ஆண்டின் கல்வெட்டு சூரிய வழிபாடு குறித்துள்ளது. இக்கோயில் பொ.ஊ. 7 அல்லது 8ஆம் நூற்றாண்டில் நிறுவப்பட்டிருக்கலாம் என ஆய்வாளர்கள் கருதுகின்றனர். துவக்கத்தில் பௌத்தக் கோயிலாக இருந்த இதை, பக்தியார் கில்ஜியால் சிதைக்கப்பட்ட பிறகு, மன்னர் பைரவேந்திரர் இதனை சூரியக் கோயிலாகக் மாற்றினார்.

## மேற்கோள்கள்

பகுப்பு:சூரியக் கோயில்கள்
பகுப்பு:அவுரங்காபாத் மாவட்டம், பீகார்
பகுப்பு:பீகாரிலுள்ள கோயில்கள்
சிவதை

**சிவதை** (*Operculina turpethum*) என்பது மார்னிங் குளோரி குடும்பத்தைச் சேர்ந்த ஒரு தாவர இனமாகும்.

இது 4 முதல் 5 மீட்டர் நீளம் வரை வளரும், பல்லாண்டு, மூலிகை கொடியாகும். இது இந்தியாவைச் சேர்ந்தது. இது பொதுவாக  வடக்கு சர்க்கார் மற்றும் தக்காணப் பகுதியில் 3000 அடி உயரம் வரை காணப்படுகிறது. இதன் இலைகள் ஒன்றுவிட்டு ஒன்றாக, முட்டை வடிவில், நீள்வட்டத்தில், தட்டையாக இதயவுருவில் இருக்கும். இதன் மலர்கள் தனித்தவையாகவும் பெரியவையாகவும் இருக்கும். இதன் கனி உலர்ந்து வெடிக்கும் விதையுறை கொண்டது.

இது உண்மையில் ஒரு பேதி மருந்து அல்ல, ஆனால் லேசான மலமிளக்கியாகும்.

## மேற்கோள்கள்

## வெளி இணைப்புகள்

* Contains a detailed monograph on Operculina turpethum (Trivrit), as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/337-trivrit 

பகுப்பு:கொடிகள்
பகுப்பு:தமிழ்நாட்டின் தாவரங்கள்
மாங்கனீசு சிடீயரேட்டு

**மாங்கனீசு சிடீயரேட்டு** (*Manganese stearate*) C36H70MnO4
என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும்.  ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என மாங்கனீசு சிடீயரேட்டு வகைப்படுத்தப்படுகிறது.

## தயாரிப்பு
சோடியம் ஐதராக்சைடுடன் சிடீயரிக் அமிலத்தைச் சேர்த்து வினைபுரியச் செய்து அதைத் தொடர்ந்து மாங்கனீசு குளோரைடுடன் வினைபுரியச் செய்தால் மாங்கனீசு சிடீயரேட்டு உருவாகிறது.

மாங்கனீசு((II) அசிட்டேட்டுடன் சிடீயரிக் அமிலத்தைச் சேர்த்து வினைபுரியச் செய்தும் இதை தயாரிக்கலாம்.

## இயற்பியல் பண்புகள்
மாங்கனீசு சிடீயரேட்டு வெளிர் இளஞ்சிவப்பு நிற தூளாக உருவாகிறது..

தண்ணீரில் இது கரையாது..
## பயன்கள்
கரிமத் தொகுப்பு வினைகளில் மாங்கனீசு சிடீயரேட்டு பயன்படுத்தப்படுகிறது.

உயர் அடர்த்தி பாலி எத்திலீன் போன்ற ஆக்சோ -மக்கும் பலபடிகளுக்கான  ஆக்சிசனேற்ற கூட்டுசேர் பொருளாகவும் இது பயன்படுத்தப்படுகிறது. 
## மேற்கோள்கள்

பகுப்பு:மாங்கனீசு சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
கரா ஜெர்டோனி

***கரா ஜெர்டோனி*** (*Hara jerdoni*) ஆங்கிலத்தில் பொதுவான பெயர் **சில்ஹெட் கரா** என்று அறியப்படுவது ஆசியக் கல் கெளித்தி மீனாகும். இது வடகிழக்கு இந்தியா மற்றும் வங்காளதேசத்தைப் பூர்வீகமாகக் கொண்ட தெற்காசிய ஆற்றுக் கெளிறு மீன் சிற்றினமாகும். இந்த சிற்றினம்  நீளம் வரை வளரக்கூடியது.  இது சில நேரங்களில் நீர்வாழ் உயிரின மீன் காட்சி வர்த்தகத்தில் காணப்படுகிறது.

## மேற்கோள்கள்

பகுப்பு:கெளிறு மீன்
கரா லாங்கிசிமா

***கரா லாங்கிசிமா*** (*Hara longissima*) என்பது மியான்மரில் காணப்படும் தெற்காசிய ஆற்றுக் கெளிறு மீன் சிற்றினமாகும். இதனுடைய சிற்றினப் பெயர் இலத்தீன் சொல்லான லாங்கிசிமசிலிருந்து வந்தது. இதன் பொருள் நீளமானது ஆகும். இந்த சிற்றினம் ஒப்பீட்டளவில் நீண்ட வால் தண்டினைக் கொண்டுள்ளதைக் குறிக்கிறது.

## மேற்கோள்கள்

பகுப்பு:கெளிறு மீன்
வெள்ளி சிடீயரேட்டு

**வெள்ளி சிடீயரேட்டு** (*Silver stearate*) C18H36AgO2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என வெள்ளி சிடீயரேட்டு வகைப்படுத்தப்படுகிறது.

## தயாரிப்பு
சோடியம் சிடீயரேட்டுடன் வெள்ளி நைட்ரேட்டைச் சேர்த்து வினைபுரியச் செய்தால் வெள்ளி சிடீயரேட்டு உருவாகும். 

மேலும் டையசாபைசைக்ளோ அண்டெசீன் முன்னிலையில் சிடீயரிக் அமிலமும் வெள்ளி நைட்ரேட்டும் வினைபுரிந்தாலும் இச்சேர்மம் கிடைக்கும்.

## இயற்பியல் பண்புகள்
வெண்மை நிற தூளாக வெள்ளி சிடீயரேட்டு உருவாகிறது.
வெள்ளி சிடீயரேட்டு படிகங்கள் முச்சாய்வு படிக அமைப்பைக் கொண்டவையாகும்.  a = 0.5431 nm, b = 4.871 nm, c = 0.4120 nm, α = 90.53°, β = 122.80°, γ = 90.12°, Z = 2. என்ற அணிக்கோவை அளபுருக்களில் இது படிகமாகிறது. 
தண்ணீர், எத்தனால், டை எத்தில் ஈதர் ஆகிய கரைப்பான்களில் இது கரையாது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
அருணாச்சலப்பிரதேச மாநில சாலைப் போக்குவரத்துக் கழகம்

**அருணாச்சலப்பிரதேச மாநில சாலைப் போக்குவரத்துக் கழகம்** (*Arunachal Pradesh State Transport Services*) இந்திய மாநிலமான அருணாச்சலப் பிரதேசத்தில் உள்ள அரசுக்கு சொந்தமான சாலை போக்குவரத்து கழகமாகும். இதன் தலைமையகம் இட்டாநகரின் அருணாச்சலப்பிரதேச மாநில போக்குவரத்து கழகப் பேருந்து நிலையத்தில் அமைந்துள்ளது.

அருணாச்சலப்பிரதேச மாநில சாலைப் போக்குவரத்துக் கழகம் இட்டாநகரில் இருந்து தேச்பூர், அசாமில் உள்ள கவுகாத்தி மற்றும் மேகாலயாவின் சில்லாங் மற்றும் நாகாலாந்தில் உள்ள திமாபூர் உட்பட பெரும்பாலான மாவட்ட தலைமையகங்களுக்கு தினசரி பேருந்து சேவைகளை இயக்குகிறது.

## மேற்கோள்கள்

பகுப்பு:அருணாச்சலப் பிரதேசத்தில் போக்குவரத்து
சீரியம் சிடீயரேட்டு

**சீரியம் சிடீயரேட்டு** (*Cerium stearate*) C54H105CeO6 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். சீரியமும் சிடீயரிக் அமிலமும் சேர்ந்து இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீரியம் சிடீயரேட்டு வகைப்படுத்தப்படுகிறது.

## தயாரிப்பு
100 மற்றும் 200 பாகை செல்சியசு வெப்பநிலையில் மந்தவாயு வளிமண்டலச் சூழலில் சிடீயரிக் அமிலத்துடன் சீரியம் ஆக்சைடு வினைபுரிவதால் சீரியம் சிடீயரேட்டு உருவாகிறது.

## இயற்பியல் பண்புகள்
வெண்மை நிற தூளாக சீரியம் சிடீயரேட்டு உருவாகிறது.
தண்ணீரில் இது கரையாது. 

## பயன்கள்
சீரியம் சிடீயரேட்டு பல்வேறு தொழில்துறை மற்றும் ஆய்வக பயன்பாடுகளில் பயன்படுத்தப்படுகிறது: ஒரு மசகு எண்ணெயாக ஆக்சிசனேற்றியாக மற்றும் நுரை எதிர்ப்பு முகவராக. பலபடிகளின் தயாரிப்பில்  ஒரு வினையூக்கியாகவும் நெகிழிகள்  உற்பத்தியில் ஒரு நிலைப்படுத்தியாக என இது பலவாறு பயன்படுத்தப்படுகிறது.

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
கேப்பிட்டல் சினிமா

**கேப்பிட்டல் சினிமா** (*Capitol Cinema (Mumbai)*) இந்தியாவின் மகாராட்டிர மாநிலம் மும்பையில் உள்ள பழமையான திரையரங்குகளில் ஒன்றாகும். சத்திரபதி சிவாசி தொடருந்து நிலையத்திற்கு எதிரே அமைந்துள்ள இது குன்வர்ச்சி பாக்டிவாலாவால் கட்டப்பட்டது. கேபிடல் சினிமா 19 ஆம் நூற்றாண்டைச் சேர்ந்த தரம் II விக்டோரியன் கட்டமைப்பில் 1879 ஆம் ஆண்டு கட்டப்பட்ட பாரம்பரிய கட்டடமாகும்.  முதலில் டிவோலி என்று அழைக்கப்பட்ட கலை நிகழ்ச்சிகளுக்கான திரையரங்கமாகத் திகழ்ந்தது. 1928 ஆம் ஆண்டு ஒரு திரைப்பட அரங்காக மாற்றப்பட்டபோது இதன் தற்போதைய பெயரைப் பெற்றது.  கேப்பிட்டல் என மறுபெயரிடப்படுவதற்கு முன்பாக கெய்ட்டி திரையரங்கம் என்று அறியப்பட்டது.

## மேற்கோள்கள்

பகுப்பு:மும்பை
பகுப்பு:இந்தியாவில் பொழுதுபோக்கு
கரா கோரை

***கரா கோரை*** (*Hara horai*) என்பது தெற்காசிய ஆற்றுக் கெளுத்தி மீன் சிற்றினமாகும். இது இந்தியாவின் மேற்கு வங்காளத்தில் காணப்படும் அகணிய உயிரியாகும். இது பிரம்மபுத்திரா ஆற்றின் நடு மற்றும் மேல் பகுதியில் உள்ள தெராய் மற்றும் துவாரில் காணப்படுகிறது. இந்த சிற்றினம்  வரை வளரக்கூடியது.

## மேற்கோள்கள்

பகுப்பு:அகணிய உயிரிகள்
கரா பிலமென்டோசா

**கரா பிலமென்டோசா** (*Hara filamentosa*)  அல்லது *எரிதிசுடெசு பிலமென்டோசசு*  என்பது மியான்மர் மற்றும் தாய்லாந்தில் காணப்படும் தெற்காசிய ஆற்றுப் பூனை மீன் சிற்றினமாகும். அட்டாரன், சிட்டாங் மற்றும் சல்வீன் ஆற்று வடிகால் பகுதிகளில் இவைக் காணப்படுகிறது. இது ஆறுகளில் கல் அல்லது மணல் அடியில் வேகமாக ஓடும் தன்மையுடையது. இந்த சிற்றினம்  நீளம் வரை வளரக்கூடியது.

## மேற்கோள்கள்

பகுப்பு:மீன்கள்
இசுட்ரோன்சியம் சிடீயரேட்டு

**இசுட்ரோன்சியம் சிடீயரேட்டு** (*Strontium stearate*) C36H70SrO4 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். இசுட்ரோன்சியமும் சிடீயரிக் அமிலமும் சேர்ந்து இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என இசுட்ரோன்சியம் சிடீயரேட்டு வகைப்படுத்தப்படுகிறது.

## தயாரிப்பு
இசுட்ரோன்சியம் ஐதராக்சைடுடன் சிடீயரிக் அமிலத்தைச் சேர்த்து வினைபுரியச் செய்வதால் இசுட்ரோன்சியம் சிடீயரேட்டு உருவாகிறது.

## இயற்பியல் பண்புகள்
வெண்மை நிற தூளாக இசுட்ரோன்சியம் சிடீயரேட்டு உருவாகிறது. ஆல்ககாலில் இது கரையாது. ஆனால் அலிபாட்டிக் மற்றும் அரோமாட்டிக் கரைப்பான்களில் கரையும்.

## பயன்கள்
உயவு எண்ணெய் மற்றும் மெழுகு உற்பத்தியில் இது பயன்படுத்தப்படுகிறது. 

பாலி ஒலிபீன் பிசின்களின் ஓட்டும் பண்புகளை மேம்படுத்த இது ஒரு மசகு எண்ணெய்யாகவும் பயன்படுத்தப்படுகிறது.

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:சிடீயரேட்டுகள்
பகுப்பு:கனிம வேதியியல் சேர்மங்கள்
சிரகுப்பா சட்டமன்றத் தொகுதி

**சிரகுப்பா சட்டமன்றத் தொகுதி** (*Siruguppa Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பல்லாரி மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். கொப்பள் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 92 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பள்ளாரி மாவட்டம்
சீசியம் தெலூரைடு

**சீசியம் தெலூரைடு** (*Caesium telluride*) என்பது Cs2Te என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  சீசியம் தெலூரிடோசீசியம் என்ற பெயராலும் இது அறியப்படுகிறது. சீசியம் தெலூரைடு ஒளியை எலக்ட்ரான்களாக மாற்றும் ஒளி எதிர்மின் வாய்கள் தயாரிப்பில் பயன்படுத்தப்படுகிறது. 
 
டெசுலா சோதனை வசதி போன்ற பல சீரொளி-உந்துதல் கதிரியக்க அலைவரிசை எலக்ட்ரான் துப்பாக்கிகளில் சீசியம் டெலுரைடு ஒளி உமிழ்வுப் பொருளாகப் பயன்படுத்தப்படுகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:தெலூரைடுகள்
பகுப்பு:கனிம வேதியியல் சேர்மங்கள்
சைசோசெபாலா

**சைசோசெபாலா** (*Schizocephala*) என்பது கும்பிடுபூச்சி பேரினமாகும். இது *சைசோசெபாலினியை* (*Schizocephalini*) ஒத்த தோற்றமுடையது ஆகும்.  இதில் சைசோசெபாலா பைகார்னிசு (*Schizocephala bicornis*) என்ற ஒற்றை சிற்றினம் உள்ளது. இது பாக்கித்தான், இந்தியா, நேபாளம், இலங்கை, சுந்தா தீவுகள் முழுவதும் பரவியுள்ளது.

## படங்கள்

File:Praying Mantis Bangalore.jpg|பெங்களூரில் *சைசோசெபாலா பைகார்னிசு*
File:Indian Stick Mantis closeup.jpg|இந்தியக் குச்சி கும்பிடுபூச்சி
File:Indian Stick Mantis Size.jpg|இந்தியக் குச்சி கும்பிடுபூச்சி 
File:Linnaeus 1758 Systema Naturae - Descriptions of mantises.jpg| கரோலஸ் லின்னேயஸ்சின் விளக்கம்


## மேற்கோள்கள்

பகுப்பு:கும்பிடுபூச்சிகள்
கால்சியம் பொலோனைடு

**கால்சியம் பொலோனைடு** (*Calcium polonide*) CaPo என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் மற்றும் பொலோனியம் தனிமங்கள் சேர்ந்து இச்சேர்மம் உருவாகிறது. பொலோனியத்தின் அதிக நீராவி அழுத்தம், கதிரியக்கம் மற்றும் காற்றில் எளிதில் ஆக்சிசனேற்றம் போன்ற பண்புகளால் இது இயற்கையில் காணப்படுவதற்குப் பதிலாக, முற்றிலும் செயற்கையானதாகக் காணப்படுகிறது.  மேலும் கால்சியம் பொலோனைடை ஆய்வு செய்வதும் கடினமாகும்.

## கட்டமைப்பு
வளிமண்டல அழுத்தத்தில் கால்சியம் பொலோனைடு கனசதுர பாறை படிக உப்பு அமைப்பில் படிகமாகிறது. சுமார் 16.7 கிகாபாசுக்கல் உயர் அழுத்தத்தில், இந்த அமைப்பு சீசியம் குளோரைடு வகை படிக அமைப்பிற்கு மாற்றப்படும் என்று கணிக்கப்பட்டுள்ளது.  

## மின்னணு பண்புகள்
கோட்பாட்டு வேதியியல் கணக்கீடுகளின் அடிப்படையில், கால்சியம் பொலோனைடு ஒரு குறைக்கடத்தியாக இருக்கலாம் என கணிக்கப்படுகிறது.
## மேலும் காண்க
* மக்னீசியம் பொலோனைடு
* பொட்டாசியம் பொலோனைடு

## மேற்கோள்கள்

பகுப்பு:கால்சியம் சேர்மங்கள்
பகுப்பு:பொலோனைடுகள்
பகுப்பு:கனிம வேதியியல் சேர்மங்கள்
பகுப்பு:பாறை உப்பு படிகக் கட்டமைப்பு
அமலாக்கத் துறை வழக்கின் தகவல் அறிக்கை

**அமலாக்கத் துறை வழக்கின் தகவல் அறிக்கை** (Enforcement Case Information Report) (சுருக்கமாக:ECIR), அமலாக்க இயக்குனரகம் பராமரிக்கும் பொருளாதார குற்ற வழக்கின் ஒரு உள் ஆவணம் ஆகும். இது காவல் துறையினர் பராமரிக்கும் முதல் தகவல் அறிக்கை போன்று இருப்பினும், அமலாக்கத் துறை வழக்கின் தகவல் அறிக்கையை குற்றம் சாட்டப்பட்டவர்களுக்கு வழங்க வேண்டியதில்லை.  பண மோசடி தடுப்புச் சட்ட வழக்கில், அமலாக்கத் துறை வழக்கின் தகவல் அறிக்கை என்பது அமலாக்க துறையால் பராமரிக்கப்படும் ஒரு உள்கட்ட ஆவணம் என்றும், அமலாக்கத் துறை வழக்கின் தகவல் அறிக்கையின் பிரதியை குற்றம் சாட்டப்பட்டவர்களுக்கு வழங்க வேண்டிய கட்டாயமில்லை என்றும் 27 சூலை 2022 அன்று இந்திய உச்ச நீதிமன்றம் தீர்ப்பு வழங்கியுள்ளது.

## மேற்கோள்கள்

பகுப்பு:இந்தியாவில் சட்ட அமலாக்கம்
ஏ. வி. ஆனந்த்

**ஏ. வி. ஆனந்த்** (*A. V. Anand*) (பிறப்பு :16 ஏப்ரல் 1936) ஒரு கருநாடக இசைக் கலைஞர் மற்றும் மிருதங்க கலைஞர் ஆவார். சிறுவயதிலிருந்தே கத்தம் இசைக்கலைஞர் ஆவார். கே.எசு.மஞ்சுநாத்தால் மிருதங்கம் வாசிக்கக் கற்றுக்கொண்ட ஆனந்த், சௌடியா, செம்பை வைத்தியநாத பாகவதர், தெ. இரா. மகாலிங்கம், சுந்தரம் பாலச்சந்தர் மற்றும் துரைசாமி ஐயங்கார் உள்ளிட்ட கர்நாடக இசைக் கலைஞர்களுக்குத் துணையாக 1950ஆம் ஆண்டுகளிலிருந்து பணியாற்றியுள்ளார்.

2009 அக்டோபர் 5-11 வரை பெங்களூர் கயானா சமாசா நடத்திய 41வது இசை மாநாட்டிற்கு வித்வான் ஏ.வி.ஆனந்த் தலைமை வகித்தார்.

## விருதுகளும் கௌரவங்களும்
* மைசூர், அவதூத தத்த பீடத்தின் *நாடா நிதி*
* 2009 ஆம் ஆண்டு பெங்களூர் கயானா சமாசா என்ற கருநாடக இசை அமைப்பினால் *சங்கீத கலா ரத்னா* வழங்கப்பட்டது.
**கர்நாடக கலாசிறீ*
**குரு கால பூசணா*
**கெளரவ செயல்திறன்*

## மேற்கோள்கள்

பகுப்பு:1936 பிறப்புகள்
பகுப்பு:வாழும் மக்கள்
பகுப்பு:மிருதங்கக் கலைஞர்கள்
பகுப்பு:பெங்களூரைச் சேர்ந்த இசைக்கலைஞர்கள்
பலாக் ரசீத் ராய்

**பலாக் ரசீத் ராய்** (*Falaque Rashid Roy*) குவைசீன் - இழந்தவர்களின் கடைசி ஆசைகள், பரினீதா மற்றும் மாயாகுமரி ஆகிய படங்களில் நடித்துள்ளார்.

## தொழில்
பலாக் ரசீத் ராய், குவைசீன் - இழந்தவர்களின் கடைசி ஆசைகள் என்ற திரைப்படத்தின் மூலம் தனது வாழ்க்கையைத் தொடங்கினார். 2019 ஆம் ஆண்டு  பரினீதா படத்தில் ஒரு முக்கியக் கதாபாத்திரத்தில் நடித்தார்.

## வேலை
* *குவைசீன் - இழந்தவர்களின் கடைசி ஆசைகள்*
* *பரினீதா*
* *மாயாகுமரி*
* *நிர்பந்தமர் சோரா குன்*
* *எப்.ஐ.ஆர்*
* *அன்புள்ள நாட்குறிப்பு*

## மேற்கோள்கள்

## External links
* {{

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
கேமா சிங்

**கேமா சிங்** (*Hema Singh*) ஒரு இந்தியப் பேராசிரியர் மற்றும் நடிகை ஆவார். அவரது முதல் கதாபாத்திரம் 11 வயதில் கியுங்கி சாசு பி கபி பகு தி என்ற சோப் ஓபரா என்ற நாடகத்தில் நடித்தது ஆகும். பின்னர் அவர் புதுதில்லியில் உள்ள தேசிய நாடகப் பள்ளியில் பயின்றார்.   நடிகையாக சில முன்வேலைகளைச் செய்துவிட்டு, தேசிய நாடகப் பள்ளிகளில் பேராசிரியரானார். கைரி - ரிச்டா கட்டா மீதா என்ற தொலைக்காட்சி தொடரில் இமார்தி தேவி என்ற கதாபாத்திரத்தில் நடித்தது இவரது மிக முக்கியமான கதாபாத்திரங்களில் ஒன்றாகும்.

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
மத்திய புளோரிடா அறுவடையும் வேர்க்கடலைத் திருவிழாவும்

**மத்திய புளோரிடா அறுவடை மற்றும் வேர்க்கடலை திருவிழா** (*Central Florida Peanut Festival*) என்பது ஐக்கிய அமெரிக்க நாட்டின் புளோரிடா மாகாணத்தில் நிலக்கடலையைக் கொண்டாடும் ஒரு கலாச்சார மற்றும் வரலாற்று நிகழ்வாகும். 1989 ஆம் ஆண்டு முதல் நடத்தப்படுகிறது. 

புளோரிடாவின் வில்லிசுடன் நகரில் ஆண்டுதோறும் அக்டோபர் மாதத்தில் இந்த விழா நடத்தப்படுகிறது. 2020 ஆம் ஆண்டு  32வது ஆண்டு விழாவாக இருந்திருக்க வேண்டும். ஆனால் கோவிட்-19 தொற்றுநோயால் அது 2021 ஆம் ஆண்டுக்கு ஒத்திவைக்கப்பட்டது.

## மேற்கோள்கள்

பகுப்பு:புளோரிடாவில் வேளாண்மை
மெல்லிய கௌராமி

**மெல்லிய கௌராமி** (*Frail gourami*)(*தீனோப்சு நொபிலிசு*) என்பது வடகிழக்கு இந்தியா மற்றும் வங்காளதேசத்தைப் பூர்வீகமாகக் கொண்ட கௌராமி ஒற்றைச் சிற்றினப் பேரின மீனமாகும். இது ஏரிகள், குளங்கள், ஆறுகள் மற்றும் ஓடைகளில் ஏராளமான தாவரங்களுடன் காணப்படுகிறது. இந்த பேரினச் சிற்றின மீன் 10 செ.மீ (3.9 அங்குலம்) நீளம் வரை வளரும் . இது நீர்வாழ் உயிரினக் காட்சி வர்த்தகத்தில் அரிதாகவே காணப்படுகிறது. இந்தச் சிற்றினம் இதன் பேரினத்தில் அறியப்பட்ட ஒரே ஒரு சிற்றினம் ஆகும்.

## மேற்கோள்கள்

பகுப்பு:மீன் பேரினங்கள்
ஏர் மார்சல் அரி சந்த் திவான்

thumbnail|லெப்டினன்ட் செனரல் அரோராவின் பார்வையின் கீழ் சரணடைவதற்கான பாகிசுதானிய லெப்டினன்ட் செனரல் ஏஏகே நியாசி கையெழுத்திட்டார். உடனடியாக பின்னால் நிற்கும் வைசு அட்மிரல் கிருச்ணன், ஏர் மார்சல் திவான், லெப்டினன்ட் செனரல் சகத் சிங், மேசர் செனரல் சே.எப்.ஆர் சேக்கப்

**ஏர் மார்சல் அரி சந்த் திவான்** (*Hari Chand Dewan*) (20 செப்டம்பர் 1921–22 ஆகசுடு 2017) ஒரு இந்திய விமானப்படை அதிகாரி ஆவார். 1971 ஆம் ஆண்டு நடந்த இந்திய-பாகிசுதான் போரில் கிழக்கு விமானப்படையின் தலைவராக பணியாற்றியதற்காக அவருக்கு 1972 ஆம் ஆண்டு பத்ம பூசண் விருது வழங்கப்பட்டது.

## தொழில்
அரி சந்த் திவான் 20 செப்டம்பர் 1921 ஆம் ஆண்டு பிறந்தார். 1940 ஆம் ஆண்டு இங்கிலாந்திற்குப் பணியமர்த்தப்பட்ட 24 இந்திய விமானிகளில் இவரும் ஒருவர். 1969 ஆம் ஆண்டு பரம் விசிட்ட சேவா பதக்கம் பெற்றார். 1971 ஆம் ஆண்டு இந்திய-பாகிசுதான் போரில் கிழக்கு விமானப்படையின் தலைவராக இருந்தார்.

## இறப்பு
திவான் 2017 ஆம் ஆண்டு ஆகசுடு மாதம் 22 ஆம் தேதி தனது 95 வயதில் இறந்தார்.

## மேற்கோள்கள்

பகுப்பு:1921 பிறப்புகள்
பகுப்பு:2017 இறப்புகள்
பத்து காவான் மக்களவைத் தொகுதி

**பத்து காவான் மக்களவைத் தொகுதி** (மலாய்: *Kawasan Persekutuan Batu Kawan*; ஆங்கிலம்: *Batu Kawan Federal Constituency*; சீனம்: 峇都交湾联邦选区) என்பது மலேசியா, பினாங்கு மாநிலத்தில், தென் செபராங் பிறை மாவட்டத்தில் (*Central Seberang Perai District*); அமைந்துள்ள ஒரு மக்களவைத் தொகுதி (**P046**) ஆகும்.

பத்து காவான் மக்களவைத் தொகுதி 2003-ஆம் ஆண்டில் உருவாக்கப்பட்டது. முதல் தேர்தல் 2004-ஆம் ஆண்டில் நடைபெற்றது. அத்துடன் அதே 2004-ஆம் ஆண்டில் இருந்து பத்து காவான் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), பத்து காவான் மக்களவைத் தொகுதி 24 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### பத்து காவான் நகரம்

பத்து காவான் நகரம் (*Batu Kawan*) பினாங்கு, தென் செபராங் பிறை மாவட்டத்தில் அமைந்துள்ள நகரம். துரிதமாக வளர்ச்சி பெற்றுவருகிறது. 

இந்த நகரத்தை பினாங்கு மாநிலத்தின் பாயான் லெப்பாஸ் மற்றும் பிறை தொழில்துறை நகரத்தைப் போல மாற்றம் செய்வதற்கு 1990-ஆம் ஆண்டில், பினாங்கு மாநில அரசு முடிவு செய்தது. அதன் விளைவாக 2000-ஆம் ஆண்டில், பினாங்கு மாநிலத்தின் விளையாட்டு அரங்கம் (*Penang State Stadium*) இங்கு கட்டப்பட்டது.

மேலும் ஜோர்ஜ் டவுன் தலைநகர் சார்ந்த புறநகர்ப் பகுதிகளில் மக்கள் தொகை அதிகரிப்பால் பத்து காவான் நகரத்தை, ஜோர்ஜ் டவுன் மாநகரத்தின் துணைநகரமாக மாற்றுவதற்கு பினாங்கு மாநில அரசு செயலாக்கத்தில் ஈடுபட்டு உள்ளது.

### கஸ்தூரி பட்டு

**கஸ்தூரி பட்டு**, (*Kasthuriraani Patto*), மலேசிய நாடாளுமன்றத்தின் மக்களவைக்கு, எதிர்க்கட்சி அணியில் தேர்வு செய்யப் பட்ட முதல் தமிழ்ப் பெண் ஆவார். 2018-ஆம் ஆண்டு  நடைபெற்ற மலேசியாவின் 14-வது பொதுத் தேர்தலில், பினாங்கு, பத்து காவான் மக்களவைத் தொகுதியில் 33,553 வாக்குகள் பெரும்பான்மையில் வெற்றி பெற்றார்.  

கஸ்தூரி ராணிக்கு அந்த 2018-ஆம் ஆண்டு பொதுத் தேர்தலில் 42,683 வாக்குகள் (78.02%) கிடைத்தன. அவரை எதிர்த்து போட்டியிட்ட பாரிசான் நேசனல் வேட்பாளர் **ஜெயந்தி தேவி பாலகுரு** (*Jayanthi Devi Balaguru*) என்பவருக்கு 9,130 வாக்குகள் (16.69%) கிடைத்தன.

சீனர்கள் மிகுதியாக வாழும் பத்து காவான் தொகுதியில், ஓர் இளம் தமிழ்ப் பெண் வெற்றி பெற்றது ஓர் அரசியல் சாதனையாக அறியப்படுகிறது. அந்தத் தேர்தலில் அவர் ஜனநாயக செயல் கட்சியின் சார்பில் போட்டியிட்டார். இந்தத் தொகுதியில் 2018-ஆம் ஆண்டு பதிவுபெற்ற வாக்காளர்கள் 55,479 பேர். அவர்களில் சீனர்கள் ஏறக்குறைய 62 விழுக்காட்டினர்.

## பத்து காவான் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), பத்து காவான் மக்களவைத் தொகுதி 24 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## பத்து காவான் மக்களவைத் தொகுதி

## பத்து காவான் தேர்தல் முடிவுகள்

## பத்து காவான் வேட்பாளர் விவரங்கள்

## பத்து காவான் சட்டமன்ற தொகுதிகள்

## பத்து காவான் சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* கஸ்தூரி பட்டு
* பத்து காவான்
* தென் செபராங் பிறை மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:மலேசியாவில் தேர்தல்கள்
பகுப்பு:பினாங்கு நாடாளுமன்றத் தொகுதிகள்
கௌரவ் மேனன்

**கௌரவ் மேனன்** (*Gourav Menon*) என்பவர் இந்தியாவைச் சேர்ந்த ஒரு திரைப்பட நடிகராவார். மாசுடர் கௌரவ் மேனன்  என்ற பெயராலும் இவர் அழைக்கப்படுகிறார். கவுரவ் மேனன் மலையாளத் திரையுலகைச் சேர்ந்தவர். 2013 ஆம் ஆண்டு பிலிப்சு அண்டு மங்கி பேன் என்னும் படம் மூலம் அறிமுக நடிகராக அறிமுகமானார். கௌரவ் மேனன் 2015 ஆம் ஆண்டு சிறந்த குழந்தை நடிகருக்கான தேசிய திரைப்பட விருதையும், பென் திரைப்படத்திற்காக 2015 ஆம் ஆண்டு சிறந்த குழந்தை நடிகருக்கான கேரள மாநில திரைப்பட விருதையும் பெற்றார்.

## திரைப்படவியல்

## விருதுகள்

|-
! scope="row" | 2015
| *பென்*
| சிறந்த குழந்தை நடிகருக்கான தேசிய திரைப்பட விருது
| 
|-
! scope="row" | 2015
| *பென்*
| சிறந்த குழந்தை நடிகருக்கான கேரள மாநில திரைப்பட விருது
| 
|-

## மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகர்கள்
அலுமினியம் லாரேட்டு

**அலுமினியம் லாரேட்டு** (*Aluminium laurate*) C36H69AlO6
என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என அலுமினியம் லாரேட்டு வகைப்படுத்தப்படுகிறது.

## இயற்பியல் பண்புகள்
அலுமினியம் லாரேட்டு வெண்மை நிற தூளாக உருவாகிறது.

இது தண்ணீரில் கரையும்.

## பயன்கள்
ஒரு நீரற்ற சேர்மமாக துகள்கள் ஒன்றாக உறைவதைத் தடுக்கவும், அவை உலர்நிலையில் இருப்பதை உறுதி செய்வதற்காக உலர்ந்த உணவுகளில் சிறிய அளவில் சேர்க்கப்படுகிறது. அதிகப்படியான ஈரப்பதத்தை உறிஞ்சி துகள்களை நீர் விரட்டியாக இது மாற்றுகிறது.குழம்பாக்கியாகவும் இது பயன்படுகிறது. 
 
## மேற்கோள்கள்

பகுப்பு:அலுமினியம் சேர்மங்கள்
பகுப்பு:லாரேட்டுகள்
பகுப்பு:கனிம வேதியியல் சேர்மங்கள்
உப்பிலாங்கொடி

**உப்பிலாங் கொடி** அல்லது **உப்பிலா கொடி** ( *Pentatropis capensis*) என்பது மாக்னோலியோப்சிட் வகுப்பில் உள்ள தாவர இனமாகும். இது முதலில் கார்ல் வோன் லின்னே டி.ஒய்.யால் விவரிக்கப்பட்டது. இதன் அறிவியல் பெயரானது ஆல்மேன் புல்லக் என்பவரால்  வழங்கப்பட்டது. இது  அபோசினேசியே குடும்பத்தில், பென்டாட்ரோபிஸ் பேரினத்தைச் சேர்ந்தது. இதில் எந்த கிளையினமும் பட்டியலிடப்படவில்லை.

## மேற்கோள்கள்

பகுப்பு:கொடிகள்
இலந்தனம் லாரேட்டு

**இலந்தனம் லாரேட்டு** (*Lanthanum laurate*) C36H72LaO6 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என கோபால்ட் லாரேட்டு வகைப்படுத்தப்படுகிறது.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:லாரேட்டுகள்
பாபோ கெளிறு

***ஓம்போக் பாபோ*** (*Ompok pabo*) அல்லது **பாபோ கெளிறு** () பாக்கித்தான், வடகிழக்கு இந்தியா, வங்களாதேசம் மற்றும் மியான்மரை பூர்வீகமாகக் கொண்ட சைலூரிடே குடும்பத்தைச் சேர்ந்த நன்னீர் மீன் சிற்றினம் ஆகும். பாபோ கெளிறு ஆறுகள், குளங்கள் மற்றும் ஏரிகளில் காணப்படுகிறது. இது 25 செ.மீ. நீளம் வரை வளரக்கூடியது.

## மேற்கோள்கள்


பகுப்பு:கெளிறு மீன்
சைலுரிடே

**சைலுரிடே** (*Siluridae*) என்பது சைலுரிபார்மிசு வரிசையில் உள்ளகெளிறு மீன் குடும்பமாகும். இதில் இன்றைக்கு சுமார் 105 சிற்றினங்கள் 12 அல்லது 14 பேரினத்தின் கீழ் வைக்கப்பட்டுள்ளன.

ஐரோப்பா மற்றும் ஆசியாவின் பெரும்பகுதி முழுவதும் சைலூரிபார்மிசு மீன்கள் காணப்பட்டாலும், இவை தென்கிழக்கு ஆசியாவில் மிகவும் வேறுபட்டவை. இதைத் தவிரக் கிழக்கு ஆசியா, இந்தியத் துணைக்கண்டம், தென்மேற்கு ஆசியா மற்றும் ஐரோப்பாவில் இவற்றின் பன்முகத்தன்மை குறைகிறது. சைலுரிபார்மிசு மத்திய ஆசியாவின் பெரும்பகுதியில் காணப்படவில்லை. சைலுரிடே குடும்பத்தை இரண்டு பெரும் குழுக்களாகப் பிரிக்கலாம். இதில் ஒன்று மிதவெப்ப வடக்கு ஐரோவாசிய இனக்குழு மற்றும் மிகவும் மாறுபட்ட மிதவெப்பமண்டல/வெப்பமண்டல தெற்கு மற்றும் தென்கிழக்கு ஆசிய இனக்குழு ஆகும்.

## குறிப்பிடத்தக்க சிற்றினங்கள்

* வெல்சு கெளிறு, *சிலுரஸ் கிளானிசு*
* பாண்டம் கெளிறு, *கிரிப்டோப்டெரசு விட்ரோலசு*
* *வாலகோ ஆட்டு*
* வாலகோனியா லீரி
* அரிஸ்டாட்டில் கெளிறு
* அமுர் கெளிறு
* பலாக்ரோனோடசு அபோகன்
* ஓம்போக்

## பொதுவான பண்புகள்
சிலுரிடே குடும்பம் மிகவும் வேறுபட்ட சிற்றினங்களைக் கொண்டது. இருப்பினும் அனைத்து சிற்றினங்களுக்கிடையில் தனித்துவமான வேறுபாடுகள் இல்லை. ஆனால் சில முக்கிய வகைகளில் இராட்சத மற்றும் சிறு கெளிறு மீன் வழக்கமாகக் கொண்டிருக்கும் பண்புகளில் சிறிய துடுப்புகள் மற்றும் மீசை போன்றவை அடங்கும். இந்த கெளுத்தி மீன்களுக்கு இவற்றின் முதுகுத் துடுப்புகள் அல்லது கொழுப்புத் துடுப்புகளில் முதுகெலும்பு முட்கள் இல்லை. மேலும் இவற்றின் இடுப்புத் துடுப்புகள் சிறியதாகவோ அல்லது இல்லாததாகவோ இருக்கும். குத துடுப்பு அடித்தளம் பொதுவாக மிக நீளமாக இருக்கும். இந்தக் குடும்பத்தில் உள்ள மிகப்பெரிய சிற்றினம் வேல்சு கெளிறு *சிலுரசு கிளானிசு* ஆகும். இது க்கும் மேற்பட்ட நீளமும்  வரை எடையும் கொண்டது.

## மேற்கோள்கள்


"*Wallago* Bleeker, 1851 and *Wallagonia* Myers, 1938 (Ostariophysi, Siluridae), Distinct Genera of Tropical Asian Catfishes, with Description of †*Wallago maemohensis* from the Miocene of Thailand". 1 2 3  


* 1 2 3   Bornbusch, A.H. (1995). 

பகுப்பு:மீன் குடும்பங்கள்
இலித்தியம் லாரேட்டு

**இலித்தியம் லாரேட்டு** (*Lithium laurate*) C12H23LiO2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என இலித்தியம் லாரேட்டு வகைப்படுத்தப்படுகிறது.   மசகு எண்ணெய்களான இலித்தியம் சிடீயரேட்டு மற்றும் இலித்தியம் 12-ஐதராக்சி சிடீயரேட்டு ஆகியவற்றிற்கு மாறாக, இலித்தியம் லாரேட்டு சிறிய வணிக மதிப்புடையதாகும்.

## இயற்பியல் பண்புகள்
இலித்தியம் லாரேட்டு நாற்கோண படிக அமைப்பின் நிறமற்ற படிகங்களை உருவாக்குகிறது. படிகங்களின் செல் அளவுருக்கள் a = 2.83 nm, c = 1.17 nm மற்றும் ஒரு கலத்திற்கு 24 வாய்ப்பாட்டு அலகுகள் ஃபார்முலா அலகுகள் (Z = 24) என்ற அளவில் உள்ளன.

தண்ணீர், எத்தனால், டை எத்தில் ஈதர் ஆகிய கரைப்பான்களில் இலித்தியம் லாரேட்டு கரையும்.

## மேற்கோள்கள்

பகுப்பு:இலித்தியம் உப்புகள்
பகுப்பு:லாரேட்டுகள்
இரவீந்திரா சதன்

**இரவீந்திரா சதன்**  (Rabindra Sadan)  இந்தியாவின் கொல்கத்தாவில் உள்ள ஒரு கலாச்சார மையம் மற்றும் நாடக வளாகமாகும். இது தெற்கு கொல்கத்தாவில் ஆச்சார்யா செகதீசு  சந்திரபோசு சாலையில் அமைந்துள்ளது. வங்காள மொழி நாடகத்திற்கும் கொல்கத்தா திரைப்பட விழாவிற்கும் இது ஒரு பிரதான இடமாகும். இதன் பெரிய மேடைக்கு இம்மையம் குறிப்பிடத்தக்கதாகும்.  
thumb|209x209px| கொல்கத்தாவின் எக்சைடில் உள்ள இரவீந்திர சதனுக்குள் நுழையும் பார்வையாளர்கள்.

## வரலாறு
thumb| 1979 ஆம் ஆண்டு , இரவீந்திர சதனில் ஒரு கச்சேரியை மொகீனர் கோரகுலி நிகழ்த்தினார்
இரவீந்திரா சதனின் அடிக்கல் 1961 ஆம் ஆண்டு ஆகத்து மாதம்  5 ஆம் தேதியன்று  அப்போதைய இந்தியப் பிரதமர் சஜவகர்லால் நேருவால் நாட்டப்பட்டது. அரங்கத்தின் கட்டுமானப் பணிகள் அக்டோபர் 1967 ஆம் ஆண்டு அக்டோபர் மாதத்தில் நிறைவடைந்தன. இரவீந்திரசதன் கட்டிடம் 1961 ஆம் ஆண்டில் தொடங்கப்பட்டது,  1913 ஆம் ஆண்டில் நோபல் பரிசு வென்ற முதல் இந்தியரான  இரவீந்திரநாத் தாகூரின் பிறந்த நூற்றாண்டு ஆண்டாகும். அரங்கம் 1999, 2016 மற்றும் 2022  ஆம் ஆண்டுகளில்  புதுப்பிக்கப்பட்டது.

## அம்சங்கள்
இரவீந்திரா சதன் இரண்டு மாடிகளைக் கொண்டது.  இவ்வளாகத்தில் இப்போது இரவீந்திர சதன் மேடை, நந்தன் திரைப்பட மையம்,  பசுசிம்பங்கா பங்களா அகாடமி, எனப்படும் வங்காள மொழி அகாதமி,  ககனேந்திர பிரதர்சன்சாலா, சிசிர் மஞ்சா, நசுருல் அகாடமி போன்றவை கலாச்சார நடவடிக்கைகளின் மையங்களாக உள்ளன. இரவீந்திரா சதன் அரங்கத்தில் சுமார் 1200 பார்வையாளர்கள் அமரும் வசதி உள்ளது.

## மேற்கோள்கள்

## புற இணைப்புகள்
* ரவீந்திர சதன் சுயவிவரம்

பகுப்பு:கொல்கத்தாவின் கட்டிடங்கள்
பகுப்பு:கொல்கத்தா